Rozdiel medzi histapp a histapp plus
Dobrý deň chcem sa spýtať aký je rozdiel medzi týmito liekmi na histaminovu intoleranciu ? Medzi histapp a histapp plus  Viete mi poradiť ktoré sú lepšie či je to rovnaké ? Ďakujem za odpoveď
Dobrý deň,
Ďakujeme za vašu otázku. Doplnok k dietetickým opatreniam Histapp obsahuje enzým diaminooxidázu (DAO). Používa sa pri nedostatočnosti enzýmu DAO a/alebo pri histamínovej intolerancii. Jeho dopĺňaním sa zvýši množstvo enzýmu DAO v tenkom čreve, vďaka čomu sa zosilní spracovávanie histamínu. Urýchli sa proces odbúrania v potrave prijatého histamínu, ktorý by sa inak mohol stať spúšťačom prejavov. Užíva sa 1 tableta vcelku 20 minút pred hlavným jedlom (maximálne 3 tablety denne).
Produkt Histapp Plus obsahuje okrem enzýmu DAO aj kvercetín a vitamín C. Kvercetín a vitamín C sú aktívne zložky, ktoré pôsobia podporne pri nedostatočnosti enzýmu DAO. Taktiež sa od nich môže očakávať priaznivý vplyv pri uvoľňovaní a metabolizme histamínu v organizme. Užívanie je rovnaké ako v prípade prvého uvedeného prípravku.
Prajem pekný zvyšok dňa.
S pozdravom
Mgr. Tamara Jakúbeková